钦定古今图书集成/历象汇编/历法典/第122卷 > 《算法统宗十》 > 窥望海岛之图
## 钦定古今图书集成/历象汇编/历法典/第122卷 > 《算法统宗十》 > 窥望海岛之图

立短表三尺，人目望其二表，俱与岛峰参合；复却退
行五百丈，又立表三丈，退行六十二丈，又立表三尺，
人目望其二表，俱与岛峰参合。“问海岛高远各该若
干？”

答曰：“岛高三里，一百三十八丈；岛远八十三里，六
丈。”

法曰：置表高三丈，减去短表三尺，即是人目数也。馀
二丈七尺。以表间相去五百丈乘之，得一千三百五
十丈为实。另置后表退行六十二丈，减去前表退行
六十丈，馀二丈为法。除之，得六百七十五丈，加入表
高三丈，共六百七十八丈。以里法一百八十丈为法，
除之，得岛高三里一百三十八丈。又置表间相去五
百丈，以前表退行六十丈乘之，得三万丈为实。亦以
所馀二丈为法，除之，得一万五千丈。以里法一百八
十丈为法，除之，得岛远八十三里六丈。合问。